آذربایجان خالقینی دستکلهییریک؛
اشغال اولونموش بؤلگهلر گئری قایتاریلمالیدیر.
«ایشیق»
اوتوز ایله یاخین آذربایجانین قدیم مدنیت اوجاغی اولان قاراباغ بؤلگهسی و ۲۵ ایلدن آرتیق آذربایجان اراضیسینین آیریلماز حصهلری اولان «لاچین»، «کلبهجر»، «آغدام»، «فضولی»، «جبرائیل»، «قبادلی» و «زنگیلان» رایونلاری ارمنستان دولتینین سیلاحلی بیرلشمهلری واسیطهسیله اشغال ائدیلمیشدیر. بینالخالق حقوق نورمالارینی کوبودجاسینا تاپدالایان اشغالچی دولت دینج اهالی علیهینه فاجعهلر تؤرتمیش، نئچه یوز مین آذربایجانلینی اؤز دوغما یوردلاریندان دیدرگین سالمیش و ۳۵ میندن آرتیق انسانین حیاتینی محو ائتمیشدیر.
مناقشهنی صلح یولو و دانیشیقلار واسطهسیله حل ائتمک ایستهین «مینسک گروپو»نون فعالیتیندن ۲۸ ایل کئچمهسینه و بیرلشمیش ملتلر تشکیلاتینین ارمنستان دولتینین اشغالی علیهینه تصدیق ائتدیگی دؤرد قطعنامهسینه رغما، ارمنستان طرفیندن بو قطعنامهلرین حیاتا کئچمهسینه هئچ بیر مثبت رئاکسیا وئریلمهییب و بو بینالمللی قورومون طلباتی بو گونه قدهر جوابسیز قالیبدیر.
بوگون یئنیدن، اؤزونون تاریخی، مادی-مدنیت آبیدهلری، زنگین ادبیاتی، اینجهصنعتی و موسیقی مدنیتی ایله آذربایجانین مدنیت خزینهسینی زنگینلشدیرن قاراباغ بؤلگهسینین اشغالدان آزاد اولماسی گوندهمه گلمیشدیر. بو یولدا آذربایجان خالقینی صمیمیتله دستکلهییریک؛ اونا اوغورلار آرزولاییریق و بیر داهادا قاراباغین آذربایجان تورپاغی اولماسینی و اشغال اولونموش بؤلگهلرین آذربایجان خالقینا گئری قایتاریلماسینی وورغولاییریق.
«ایشیق» – آذربایجان ادبیات و اینجهصنعت سایتی
۱۲/۰۷/۱۳۹۹
azb_Arab azb_Arab azb_Arab azb_Arab azb_Arab azb_Arab azb_Arab unk